น้องครีม-บุญศักดิ์ ฉลุยเข้า 8 คนสุดท้าย ศึกแบดเอสซีจี 
น้องครีม บุศนันท์ อึ๊งบำรุงพันธุ์ เจ้าของแชมป์เก่าหญิงเดี่ยวประเทศไทยปี 56 ทะลุรอบ 8 คนสุดท้าย ของศึกแบดมินตัน เอสซีจี ออลไทยแลนด์ แชมเปียนชิพ 2014 หลังทุบเอาชนะลักษิกา กัลละหะ ไปอย่างสบาย 2-0 ผ่านเข้าไปเจอพรปวีณ์ ช่อชูวงศ์ ในรอบก่อนรองฯ ขณะที่ ซุปเปอร์แมน บุญศักดิ์ พลสนะ มือวางอันดับ 1 ของรายการ เฆี่ยนรุ่นน้อง สิริวุฒิ กิจการเดชวุฒิ 2-0 ลอยลำเข้าเจอกันตภณ หวังเจริญ,การแข่งขันแบดมินตันรายการใหญ่แห่งปี เอสซีจี ออลไทยแลนด์ แชมเปียนชิพ 2014 หรือ แบดมินตันชิงชนะเลิศแห่งประเทศไทย ประจำปี 2557 ชิงถ้วยพระราชทานพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินีนาถ พร้อมเงินรางวัล 1,020,000 บาท ที่ศูนย์ฝึกแบดมินตัน และวิทยาศาสตร์การกีฬา สนง.ทรัพย์สินฯ ถ.นาง– ลิ้นจี่ กรุงเทพฯ เมื่อวันที่ 6 พ.ย.ที่ผ่านมา เป็นการแข่งขันวันที่ 2 โดยในประเภทหญิงเดี่ยว น้องครีม บุศนันท์ อึ๊งบำรุงพันธ์ นักตบคนเก่งจากบางโพ เจ้าของแชมป์เก่าหญิงเดี่ยวประเทศไทย 2556 ลงสนามนัดแรกในรอบ 2 16 คนสุดท้ายพบกับลักษิกา กัล– ละหะ จากเอ็มซีพี และปรากฏว่าบุศนันท์โชว์ฟอร์มยอดเยี่ยมใช้เวลา 27 นาที เอาชนะไปไม่ยาก 2 เกมรวด 21-11, 21-6 ผ่านเข้ารอบก่อนรองชนะเลิศ ไปพบกับพรปวีณ์ ช่อชูวงศ์ จากสิงห์เอชเอช ที่เอาชนะ ญานิกา ยอดชมภู จากสิงห์เอชเอชไป 2-0 เกม 21-10, 21-11,ขณะที่น้องพีชพรทิพย์ บูรณะประเสริฐสุข มือวางอันดับ 2 ของรายการจากบางโพ ผ่านเข้ารอบก่อนรองชนะเลิศได้ตามคาดเช่นกัน หลังรอบ 16คนสุดท้ายเอาชนะ ภัทรสุดา ไชยวรรณ จากบ้าน–ทองหยอด ไป 2-0 เกม 21-9, 21-15 โดยรอบ 8 คนสุดท้ายจะไปพบกับมนัสนันท์ เลิศหัตถศิลป์ จากแอดเฟิร์ส ที่เอาชนะศุณิฐฐา ปติมน จากแกรนด์นูลาร์ 2-0 เกม 21-12, 21-10,เช่นเดียวกับทางด้านชายเดี่ยวแชมป์เก่า 11 สมัย ซุปเปอร์แมน บุญศักดิ์ พลสนะ มือวางอันดับ 1 ของรายการจากค่ายพลสนะ ลงสนามรอบ 16 คนสุดท้าย เอาชนะรุ่นน้อง สิริวุฒิ กิจการเดชวุฒิ จากเชียงใหม่ 2-0 เกม 21-16, 21-5 ลอยลำเข้าสู่รอบ ก่อนรองชนะเลิศไปพบกับกันตภณ หวังเจริญ จาก ที.ไทยแลนด์ ที่เอาชนะ จ.ต.นนท์ปกรณ์ นันทธีโร จากทหารอากาศ ไป 2-1 เกม 17-21, 21-14, 21-7 ขณะเดียวกัน ส.ต.ต.สัพพัญญู อวิหิงสานนท์ จากสโมสรแบดมินตันตำรวจดีกรีแชมป์ชายเดี่ยวปี 2554 วันนี้เค้นฟอร์มเก่งเอาชนะ ตะวัน หวนสุริยา จากต้นกล้าตะวัน 2-0 เกม 21-17, 21-15 ผ่านเข้ารอบ 8 คนสุดท้ายไปพบกับสิทธิคมน์ ธรรมศิลป์ นักตบ มือดีจากเอ็นจอย ที่รอบ 2 เอาชนะ จ.ต.บุณยกร ธรรมพานิชวงศ์ จากทหารอากาศมาได้,ประเภทคู่ผสม เจ้าเอ มณีพงศ์ จงจิตร จากศิริภูล ปีนี้จับคู่กับ ปอป้อ ทรัพย์สิรี แต้รัตนชัย จากตรีเลิศ ซึ่งเป็นแชมป์เก่า โดยทั้งคู่เป็นคู่มือวางอันดับ 1 ของรายการ วันนี้สอนเชิงรุ่นน้อง กิติศักดิ์ นามเดช-ปัญจรัตน์ ปราณโสภณ จาก ที.ไทยแลนด์ 2-0 เกม 21-18, 21-12 ผ่านเข้ารอบก่อนรองชนะเลิศ ไปพบกับธนดล จำปาน้อย-ธิดารัตน์ กลีบยี่สุ่น 2 นักตบจากบ้านทองหยอด ที่เอาชนะ พุทธพร บวร–วัฒนุวงศ์-ศุภนิดา เกตุทอง จาก ที.ไทยแลนด์ 2-1 เกม 13-21, 21-16, 21-16
น้องครีม บุศนันท์ อึ๊งบำรุง- พันธุ์ เจ้าของแชมป์เก่าหญิงเดี่ยวประเทศไทยปี 56 ทะลุรอบ 8 คนสุดท้าย แบดมินตัน เอสซีจี ออลไทยแลนด์ แชมเปียนชิพ 2014 หลังทุบเอาชนะลักษิกา กัลละหะ ไปอย่างสบาย 2-0 ผ่านเข้าไปเจอพรปวีณ์ ช่อชูวงศ์
แบดมินตันชิงชนะเลิศแห่งประเทศไทย,เอสซีจี ออลไทยแลนด์ แชมเปียนชิพ 2014,บุศนันท์ อึ๊งบำรุงพันธุ์,บุญศักดิ์ พลสนะ,ผลแบดมินตัน,ข่าวกีฬา